'n Blouvlagstrand is 'n sertifikasie deur die Foundation for Environmental Education (FEE) dat 'n strand of mariene gebied aan hulle hoogste standaarde voldoen. Enkele van die kriteria waaraan 'n blouvlagstrand moet voldoen: Die swemwater is van uitstekende kwaliteit. Die strand word skoongehou. Daar is voldoende toilette en wasbakke op die strand. Reddingstoerusting en 'n noodhulppos is op die strand aanwesig. Ter beskerming van die natuurlike milieu van die see, strand en duine word voorligtingsaktiwiteite georganiseer. Suid-Afrika het 58 strande met Blouvlagstatus. Teen 2010 is aan meer as 3 450 strande in 41 lande die predikaat Blouvlagstrand verleen. Dit is 'n internasionale toekenning aan strande wat hoë standaarde handhaaf wat betref watergehalte, kleedkamers, netheid, strandwagte, omgewingsopvoeding en bestuur. In die bemarking van 'n strandoord as 'n toeristebestemming is die Blouvlagstatus van groot belang. By die volgende strande in Suid-Afrika wapper die blou vlag van die Stigting vir Omgewingsopvoeding: Clifton se vierde strand Kampsbaai Muizenberg Strandfontein Mnandistrand Bikinistrand, Gordonsbaai Kleinmond Hawston Grottostrand, Hermanus Lappiesbaai, Stilbaai Witsand aan die mond van die Breederivier Santos en Hartenbos (beide by Mosselbaai) Robberg by Plettenbergbaai Dolfynstrand by Jeffreysbaai Humewood, Port Elizabeth Kariega se hoofstrand, by Kenton-on-Sea Trafalgar Marina Strand Southport Umzumbe Hibberdene Die volgende strande het voorlopige (pilot) status: Ramsgate Lucien Bysted A/S.